open-index/open-wikipedia-markdown huggingface dataset:
Cerrado (ecosistema)

300 px|miniatura|Árbore típica do cerrado.

O ecosistema **Cerrado** (ou '*Cerrado *stricto sensu'''*) aparece no bioma O Cerrado e noutras formacións vexetais do Brasil, xeralmente cando o solo é máis pobre que o circundante, no caso dos dominios da mata Atlántica e da Amazonia. O Cerrado brasileiro é extenso. Estímase que corresponde a unha superficie de 2&nbsp;000&nbsp;000&nbsp;km².

## Características 
300 px|miniatura|Vexetación do Cerrado *sensu stricto*.
Caracterízase pola presenza de árbores baixas, inclinadas e tortuosas, de tronco fino, con ramificións irregulares e retorcidas, xeralmente con evidencias de queimaduras, e presenza de gran cantidade de gramíneas no sotobosque.

O solo é un factor esencial da planta. Para que o vexetal poida crecer e desenvolverse adecuadamente é necesario que sexa eficiente na absorción e utilización dos minerais dispoñíbeis.

A eficiencia nutricional é a capacidade que unha planta ten de absorber e utilizar os nutrientes dispoñíbeis. Asumindo este concepto, as plantas con alta capacidade de absorción e utilización de nutrientes, conseguen ter maior produción primaria. Así, cando hai dificultade de obter eses nutrientes, por varios factores, as plantas reducen a súa eficiencia, e encóntranse con déficit nutricional.

O Cerrado está considerado como un mosaico de biomas, e o solo, en xeral, clasificado como latosol, ácido e distrófico, presentando baixa concentración de nutrientes (nitróxeno, fósforo, potasio, calcio, magnesio), ademais dunha alta saturación en aluminio.

A deficiencia nutricional é un factor que caracteriza bastante a vexetación dos biomas sabánicos do Cerrado. A baixa concentración de nutrientes e a alta concentración de aluminio no solo, contribúen á baixa produción de biomasa aérea das plantas (crecemento), causando o escleromorfismo da vexetación nativa e tamén influencia na baixa produción de follaxe ao longo do ano.

Haridasan (2000) exemplificou iso, cando observou no Cerrado (bioma) unha produción de follaxe de apenas de 2 ou 3&nbsp;mg h-1 ano 1, mentres que no Cerradão a produción era maior, chegando a 7,8&nbsp;mg h-1 ano 1, e iso por que o Cerradão caracterízase por presentar un dosel continuo con árbores de gran porte (8 a 15 m). No Cerrado (bioma) hai predominio de gramíneas.

## Principais factores que afecta á dispoñibilidade de nutrientes 
* O material de orixe do solo;
* O pH;
* O réxime hídrico e
* A materia orgánica.

## Notas 
## Véxase tamén 
### Bibliografía 
* Alvim, P. T, & Araújo, W. A. (1952): "El suelo como factor ecológoco en el desarrolo de la vegetación en el centro oeste del Brasil". *Turrialba* **2**: 153-160.
* Goodland, R. & Pollard, R. (1978): "Aluminium and nutrient strategies of cerrado trees". *II Congresso Latino-Americano de Botânica*. Resumos: 71-72.
* Silveira, P. M.; Zimmermann, F. J. P.; Silva, S. C. da & Cunha, A. A. da (2000): "Amostragem e Variabilidade espacial de características químicas de um latossolo submetido a diferentes sistemas de preparo·. *Pesquisa Agropecuária Brasileira'', Brasília, v. 35, nº 10, pp.&nbsp;2057-2064.

### Outros artigos 
* O Cerrado
Ponte de Segovia

A **Ponte de Segovia** (en castelán: *Puente de Segovia*) é un monumento renacentista da cidade de Madrid obra do arquitecto Juan de Herrera. Atópase no cruzamento da rúa de Segovia co río Manzanares, punto que historicamente constituíu un dos principais accesos á vila.

Coñecido antigamente como *Ponte Segoviana*, as primeiras referencias desta construción datan do século XIV, cando o rei Afonso XI de Castela autorizou a súa edificación mediante dúas cartas escritas en 1345 e en 1346. Nos primeiros debuxos e pinturas da cidade, datados no século XVI, a ponte aparecía con nove ou trece arcos.

## Notas
Cabassous centralis

***Cabassous centralis***, coñecido na bibliografía internacional como **armadillo de cola espida de Centroamérica**, é unha especie de mamífero placentario da orde dos cingulados, familia dos dasipódidos (única da orde) e subfamilia dos tolipeutinos, unha das catro que integran o xénero *Cabassous*, nativo do sur de México, América Central e a parte norte de Suramérica.

## Notas 
## Véxase tamén 
### Bibliografía 
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): ''Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* VV. AA. (1968): "Dasipódios" en *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp.&nbsp;86–88.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Mamíferos
* Cingulados
* Dasipódidos
* Tolipeutinos
* *Cabassous*

### Ligazóns externas 
* *Cabassous centralis* na ADW.
* *Cabassous centralis'' na EOL.
Rolls-Royce Motor Cars

:''Para as empresas de aviación ver Rolls-Royce Holdings plc (motores de aviación, etc.), para a era de Volkswagen ver Rolls-Royce Motors, e para a marca orixinal ver Rolls-Royce.
**Rolls-Royce Motor Cars Limited** é unha empresa británica que deseña, fabrica e distribúe automóbiles de luxo e pezas de automóbiles en todo o mundo. Rolls-Royce Motor Cars Limited é unha filial de propiedade total de BMW fundada en 1998 despois de que BMW comprara os dereitos da marca Rolls-Royce e o logotipo de Rolls-Royce PLC e adquiriu os dereitos do Espírito do Éxtasis e a forma da grella de Rolls-Royce, marcas rexistradas de Volkswagen AG. Rolls-Royce Motor Cars Limited opera desde as instalacións administrativas e de produción en Goodwood especialmente deseñadas e abertas en 2003 fronte ao histórico Circuíto de Goodwood, West Sussex, Inglaterra, Reino Unido. Rolls-Royce Motors Cars Limited é o fabricante exclusivo da marca de automóbiles Rolls-Royce desde 2003.

Aínda que a marca Rolls-Royce esta no mercado desde 1906, a filial de Rolls-Royce Motor Cars de BMW AG non ten ningunha relación directa cos vehículos Rolls-Royce de marca producidos antes de 2003. A  Bentley Motors Limited filial de Volkswagen AG é a sucesora directa de Rolls-Royce Motors e varias outras entidades predecesoras que produciron as marcas de coches Rolls-Royce e Bentley marca coches entre a fundación de ambas empresas e 2003, cando a entidade controlada por BMW comezou a producir coches baixo a marca Rolls-Royce.

O Rolls-Royce Phantom sedán de catro portas foi o primeiro produto posto á venda no ano 2003. Desde entón, Rolls-Royce Motor Cars ampliou a súa liña de produtos para incluír unha versión de batalla longa do sedán Phantom, Phantom un cupé de dúas portas e a versión Phantom convertible e o menos custoso Ghost sedán de catro portas e o Wraith cupé de dúas portas.

## Galería de imaxes
## Véxase tamén
### Outros artigos
* Rolls-Royce
* Rolls-Royce Motors
* BMW

### Ligazóns externas
* Páxina web de Rolls-Royce Motor Cars
Claude Godard d'Aucourt

'''Claude Godard d'Aucour'*, nado en Langres en 1716 e finado en 1795, foi un autor francés de obras de inspiración erótica e libertina, entre as cales destaca *Les Mémoires turcs, avec l'Histoire galante de deux jeunes Turcs durant leur séjour en France* (1745) e *Thémidore ou Mon histoire et celle de ma maîtresse* (1745), admirada e prologada por Guy de Maupassant e citada por Huysmans en *À rebours''.

Foi recadador xeral de finanzas en Alençon en 1785.

Foi o pai do libretista Claude Godard d'Aucourt de Saint-Just.

## Notas 
## Véxase tamén 
### Bibliografía 
* GODARD D'AUCOURT, Claude. *Thémidore ou Mon histoire et celle de ma maîtresse*. Ed. Table ronde, 2012, col. La petite vermillon.

### Ligazóns externas 
* Ficha do autor na Biblioteca Nacional de Francia.
Santiago Casares Paz

**Santiago Casares Paz**, nado en Santiago de Compostela en 1845 e finado en Donostia o 23 de xuño de 1920, foi un político galego.

## Traxectoria 
Masón. Militou no Partido Republicano Federal, que estaba vinculado ao Casino Republicano da Coruña dende a súa fundación en 1886. Concelleiro republicano da Coruña dende 1905, foi alcalde en 1917. Foi pai de Santiago Casares Quiroga.

## Obra
**Proxecto de Constitución para o futuro Estado galego* (A Coruña, 1883)
**Municipalización del servicio de alumbrado público por gas. Proposición y proyectos de construcción de fábrica y explotación, presentada al Excelentísimo Ayuntamiento de La Coruña por el concejal* (1910; xunto con Segundo Moreno Barcia)

## Notas 
## Véxase tamén 
### Bibliografía 
*
*
AllMusic

**AllMusic** (anteriormente coñecido como **All Music Guide** ou **AMG**) é un sitio web propiedade da empresa RhythmOne dende abril de 2015, que está concibido como un servizo de guía musical para usuarios, fans e membros da industria musical. O seu creador foi Michael Erlewine e comezou a funcionar en 1991, aínda que a base de datos non estivo dispoñible en Internet ata 1994. Só está dispoñíbel en lingua inglesa.

## Notas 
## Véxase tamén 
### Ligazóns externas 
*Páxina oficial
Christian de Chergé

**Charles-Marie-Christian de Chergé**, nado en  Colmar (Haut-Rhin) o 18 de xaneiro de 1937 e finado en 1996, foi un relixioso francés da Orde Cisterciense da Estrita Observancia. Foi un dos sete monxes trapistas do Mosteiro de Nosa Señora de Atlas secuestrados e asasinados en 1996.

## Traxectoria
Naceu nunha familia militar. Coñeceu Alxeria primeiramente na infancia e durante 27 meses de servizo militar durante a Guerra da Independencia. Durante o servizo un amigo musulmán salvoulle a vida, o que tivo unha grande influencia sobre a súa vida máis tarde.

Tras os seus estudos no seminario des Carmes de París, foi capelán de Sacre-Coeur, en Montmartre. Entrou na vida monástica no mosteiro de Aiguebelle e despois en Tibhirine, en 1971. Estudou en Roma 1972-1974, estando moi implicado no diálogo interrelixioso. Máis tarde, tivo importancia no grupo cristián-islámico "Ribat es Salaam" (Lugar de Paz). En 1984 foi elixido prior da comunidade. Tras unha primeira visita dun grupo armado islamita ao mosteiro, escribiu o coñecido como *Testamento Espiritual de Christian de Chergé.*

Á 1:45 da noite do 26 ao 27 de marzo de 1996, un grupo de 20 homes armados do Grupo Islámico Armado entrou no mosteiro. Levaron sete monxes prisioneiros, incluíndo o Irmán Bruno, un visitante de Fez, en Marrocos. Dous monxes non foron localizados polos captores. O 21 de maio de 1996 unha mensaxe do GIA anunciou que os sete monxes foran decapitados. A pesar da reivindicación da súa morte feita polo grupo islamita, as circunstancias da súa morte permanecen por aclarar, porque algunhas fontes afirman que foron mortos nun ataque aéreo da Forza Aérea Alxeriana.

Está aberto o proceso de beatificación, xunto cos outros monxes de Tibhirine e mais doce mortos en Alxreria durante os anos da revolta islámica. O proceso foi completado en 2018.

## Notas
Libertad Alonso Puente

**Libertad Carmen Alonso Puente**, nada en Santiago de Compostela o 7 de outubro de 1910, foi unha mestra galega.

## Traxectoria 
Filla de José Alonso Vieites e sobriña de Eduardo Puente Carracedo. Estudou Maxisterio na Escola Normal de Santiago de Compostela, que rematou en 1931. Aprobou as oposicións ao maxisterio como cursillista en 1933. Foi mestra na escola de nenas de Esteiro (Muros). Co golpe de Estado do 18 de xullo de 1936 foi destituída. Foi reposta provisionalmente no seu posto de traballo en decembro de 1938, pero separada definitivamente do servizo e con baixa no posto en 1940. Fuxiu e desapareceu do seu lugar de residencia. Finalmente exiliouse en México.

O seu nome figura no monólito levantado a iniciativa da Asociación Terra de Outes, no lugar da Coviña, no límite entre os concellos de Outes e Muros, dedicado a todos os asasinados destes dous concellos.

## Notas 
## Véxase tamén 
### Bibliografía 
* 
*
Álvaro de Isorna

**Álvaro Núñez de Isorna** nado en Quintáns (Isorna, Rianxo) en 1370 e finado en Santiago de Compostela o 9 de febreiro de 1448, foi un eclesiástico español, sucesivamente bispo de Mondoñedo, de León,
de Cuenca,
e arcebispo de Santiago.
## Traxectoria 
Antes de ser ordenado bispo estivo ao servizo do rei Xoán I de Castela, quen o nomeou para educar os seus fillos os infantes Henrique e Fernando, que posteriormente serían reis de Castela e Aragón, respectivamente.

## Notas
Westerhever

**Westerhever** (en ) é un concello alemán que se atopa no distrito de Nordfriesland, no estado de Schleswig-Holstein.

## Xeografía 
Westerhever atópase no extremo noroeste da península de Eiderstedt, arrodeada polo mar de Wadden. O faro de Westerheversand, as marismas e as praias son as principais atraccións turísticas da vila, que recibe uns 80&nbsp;000 visitantes cada ano.

## Notas 
## Véxase tamén 
### Ligazóns externas 
*www.amt-eiderstedt.de
Infantes de Aragón

miniatura|**Los infantes de Aragón**. Detalle de *Genealogías de los Reyes de España*, c. 1460, Madrid: Biblioteca de Palacio.

Os **Infantes de Aragón** son, por antonomasia, os fillos nacidos do matrimonio do rei Fernando I de Aragón coa súa tía Lionor de Alburquerque, condesa de Alburquerque. Foron:

* **Afonso**, rei de Aragón, nado en Medina del Campo en 1394;
* **María**, nada en Medina del Campo en 1396, raíña consorte de Castela polo seu matrimonio co seu primo Xoán;
* **Xoán**, nado en Medina del Campo en 1397 rei consorte de Navarra e rei propietario da Coroa de Aragón, pai de Fernando II de Aragón;
* **Henrique**, duque de Alburquerque, conde de Villena, gran mestre da Orde de Santiago, nado en Medina del Campo en 1400;
* **Lionor**, nada en 1402, raíña consorte de Portugal polo seu matrimonio con Duarte I de Portugal;
* **Pedro**, conde de Alburquerque, nado en 1406, e
* **Sancho**.

O seu pai, ambicionando o engrandecemento da súa casa, recomendoulles ao fin dos seus días que se mantivesen unidos e lesen a crónica do rei Pedro I de Castela. Tiveron un destacado protagonismo en Castela durante o reinado de Xoán II de Castela. Son os que recorda Jorge Manrique nas coplas á morte de seu pai:

(...)

XVI

*¿Qué se hizo el rey don Joan?
*Los infantes d'Aragón,
*¿qué se hizieron?
*¿Qué fue de tanto galán,
*qué fue de tanta invinción
*como truxeron?*
*¿Fueron sino devaneos?
*¿qué fueron sino verduras
*de las eras?*
*las justas e los torneos,
*paramentos, bordaduras
*e çimeras?
(...)

## Véxase tamén 
### Bibliografía 
* Suárez Fernández, Luis (2003): *Nobleza y monarquía. Entendimiento y rivalidad. El proceso de la construcción de la corona española*. Madrid: La Esfera de los Libros. ISBN 978-84-9734-098-4.
Night Thoughts

***Night Thoughts*** é o  sétimo álbum da banda inglesa de rock alternativo Suede, publicado o 22 de xaneiro de 2016 a través do selo 	Suede Ltd. Producido polo habitual colaborador do grupo Ed Buller, o disco tivo unha boa acollida pola meirade parte da crítica. Estivo acompañado dunha película, dirixida por Roger Sargent.

## Listaxe de cancións
Images and Words

***Images and Words*** é o segundo álbum da banda estadounidense de metal progresivo Dream Theater, publicado o 7 de xullo de 1992 a través do selo Atco Records. É a primeira edición do grupo en contar con James LaBrie nas voces. Este traballo segue sendo o máis exitoso comercialmente da banda ata a data, e a canción "Pull Me Under" foi a única en entrar no *top 10* en toda a carreira de Dream Theater. Este tema en particular tivo éxito recetemente tras a súa aparcición no videoxogo *Guitar Hero World Tour* en 2008.

## Listaxe de cancións
The Catastrophist

***The Catastrophist*** é o sétimo álbum da banda estadounidense de post-rock Tortoise, publicado o 22 de xaneiro de 2016 a través do selo Thrill Jockey.

## Listaxe de cancións 
Todos os temas por Tortoise, agás onde se indique
# "The Catastrophist" –  3:52
# "Ox Duke" – 4:49
# "Rock On" – 3:12 (por David Essex)
# "Gopher Island" – 1:13
# "Shake Hands with Danger" –  4:10
# "The Clearing Fills" – 4:22
# "Gesceap" –  7:37
# "Hot Coffee" –  3:53
# "Yonder Blue" – 3:18 (por Georgia Hubley e Tortoise)
# "Tesseract" –  3:54
# "At Odds with Logic" – 3:15
Dystopia

***Dystopia*** é o décimo quinto álbum da banda estadounidense de thrash metal Megadeth, publicado o 22 de xaneiro de 2016 a través do selo Tradecraft. O disco, producido por Dave Mustaine e Chris Rakestraw, é o primeiro da banda dende o de 2004 *The System Has Failed* en non contar co batería Shawn Drover, e tamén o primeiro onde non aparece o guitarrista Chris Broderick dende o *Endgame* de 2009. No seu lugar aarecen o batería de Lamb of God Chris Adler e o guitarrista de Angra Kiko Loureiro.

## Listaxe de cancións 
Todos os temas copostos por Dave Mustaine agás onde se indique.
Pretty. Odd.

***Pretty. Odd.*** é o segundo álbum da banda estadounidense de pop rock Panic! at the Disco, publicado o 21 de marzo de 2008 a través dos selos Decaydance e Fueled by Ramen. Foi gravado en Studio at the Palms en Paradise, Nevada, e con produción adicional nos Abbey Road Studios de Londres co produtor Rob Mathes. Inspirado polo baroque pop e os traballo de The Beatles e The Beach Boys, este disco máis psicodélico afástase do máis tecno ''A Fever You Can't Sweat Out'' de 2005.

## Listaxe de cancións
Tiana, Barcelona

**Tiana** é un municipio catalán da comarca do Maresme, na provincia de Barcelona. Limita coa comarca do Barcelonès e pertence á área metropolitana de Barcelona.

O seu nome provén do nome propio latín Titius, documentado no século XI como *villa tiziana* ou *titiana*.

## Xeografía 
Tiana atópase na serra de Marina. Limita ao norte cos municipios de Santa Maria de Martorelles i Sant Fost de Campsentelles, ao leste con El Masnou e Alella, ao sur con Montgat, antiga barriada mariñeira de Tiana ata a súa segregación en 1933, e ao oeste con Badalona.

## Demografía 
## Lugares de interese 
* Restos arqueolóxicos da vila de Can Sant-Romà
* Cartuxa de Montalegre

## Galería de imaxes 

Tiana.jpg|Vista xeral
Cartoixa_de_Montalegre.jpg|Cartuxa de Montalegre

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya
Siobhan Fallon Hogan

**Siobhan Fallon Hogan**, nada en Nova York o 13 de maio de 1961, é unha actriz estadounidense. É coñecida pola súa aparición en *Men in Black*, *Forrest Gump*, *The Negotiator* e *Daddy Day Care*.

## Filmografía 
* 1981 The Unnaturals (todos os episodios)
* 1990 *The Golden Girls* como Abby Wolfe (1 episodio)
* 1991 *Baby Talk* (1 episodio)
* 1991 *Babes* (1 episodio)
* 1991–1992 *Saturday Night Live* (20 episodios)
* 1991–1994 *Seinfeld* (3 episodios)
* 1994 *Only You* como Leslie
* 1994 *Forrest Gump* como Dorothy Harris
* 1994 *The Paper* como Lisa
* 1994 *Greedy* como Tina
* 1995 *Jury Duty* como Heather
* 1996 *Good Money* como Siobhan
* 1996 *Striptease* como Rita Grant
* 1997 *Men in Black* como Beatrice
* 1997 *Feds* (1 episodio)
* 1997 *Fools Rush In* como Lanie
* 1997 *Nick and Jane* como Julie
* 1998 *Dr. Dolittle* como Rata (voz)
* 1998 *The Negotiator* como Maggie
* 1998 *A Cool, Dry Place* como Charlotte
* 1998 ''Krippendorf's Tribe* como Lori
* 2000 *Third Watch* (1 episodio)
* 2000 *Dancer in the Dark* como Brenda
* 2000 *The Photographer* como Crazy lady
* 2000 *Boiler Room* como Michelle
* 2000–2003 *Law & Order: Special Victims Unit* (2 episodios)
* 2001 *Rain* como camareira
* 2001 *What's the Worst That Could Happen?* como Edwina
* 2002 *Big Trouble * como Axente
* 2003 *Holes* como Mrs. Yelnats
* 2003 *Daddy Day Care* como Peggy
* 2003 *Dogville* como Martha
* 2004 *Rescue Me* como Phyllis Shea (3 episodios)
* 2005 *Fever Pitch* como Lana
* 2006 *I'll Believe You* como Larry Jean
* 2006 *Charlotte's Web* como Mrs. Zuckerman
* 2007 *Funny Games* como Betsy Thompson
* 2007 *30 Rock* (1 episodio)
* 2008 *Baby Mama* como mestra
* 2009 *New in Town* como Blanche Gunderson
* 2010 *Sonny with a Chance* como Bella
* 2010 *The Bounty Hunter* como Teresa
* 2010 *The Secret Friend* como Julie
* 2010 *The Whole Truth* (1 episodio)
* 2010 *Fred: The Movie* como Hilda Figglehorn
* 2011 *Fred 2: Night of the Living Fred* como Hilda Figglehorn
* 2011 *We Need to Talk About Kevin* como Wanda
* 2011 *Another Happy Day* como Bonnie
* 2011 *Someday This Pain Will Be Useful to You* como Mrs. Beemer
* 2012 *Fred: The Show* como Hilda Figglehorn
* 2012 *Fred 3: Camp Fred* como Hilda Figglehorn
* 2015 *Wayward Pines'' como Arlene Moran (7 episodios)

## Notas 
## Véxase tamén 
### Ligazóns externas 
*
The Vaccines

**The Vaccines** é un grupo musical inglés de indie rock formado en West London no 2010 por Justin Hayward-Young, Freddie Cowan, Árni Árnason e Pete Robertson. Ata a data o grupo lanzou seis álbums de estudio, *What Did You Expect from the Vaccines?* (2011), *Come of Age* (2012), *English Graffiti* (2015), *Combat Sports* (2018), *Back in Love City* (2021) e *Pick-Up Full of Pink Carnations* (2024).

## Discografía 
### Álbums
## Notas 
## Véxase tamén 
### Ligazóns externas 
* Páxina oficial
José Gómez Naveira

**José Gómez Naveira**, nado en Carral en 1906 e finado en Pontevedra en novembro de 1965, foi un fiscal galego.

## Traxectoria 
Aprobou as oposicións ao corpo de fiscais con 22 anos e non puido exercer até cumprir a idade regulamentaria tres anos despois. Foi fiscal en Tenerife, Xaén e A Coruña. Na Coruña foi denunciando e marchou en comisión de servizo a Albacete.

O golpe de Estado do 18 de xullo de 1936 colleuno na Coruña pois acompañaba a súa muller que quería que o seu fillo nacese alí. O 3 de agosto de 1936 foi suspendido de emprego e soldo. Pasou a guerra pechado na súa casa. Foi multado e o seu patrimonio foi espoliado. Non puido volver exercer até 1959, cando puido regresar á carreira, na Audiencia Provincial de Pontevedra.
## Vida persoal
Casou con María Concepción López.

## Homenaxes
En 2004 déuselle o seu nome a unha rúa da Coruña.

## Notas
Plaza Mayor de Salamanca

A **Plaza Mayor** de Salamanca é un espazo urbano construído como praza maior que co tempo converteuse no centro da vida social da cidade.

Foi construída no período que vai desde o ano 1729 ao 1756, en estilo barroco. O deseño é do arquitecto Alberto Churriguera (pavillóns Real e de San Martín) e posteriormente continuada por outros con poucas modificacións respecto ao proxecto inicial. A comezos do século XIX sufriu diversas remodelacións urbanísticas, ata que aos poucos a mediados do século XX foi desprovista dos seus xardíns, quiosco de música central e urinarios públicos para quedar diáfana.

Foi declarada Ben de Interese Cultural con categoría de Monumento o 21 de decembro de 1973, publicándose no BOE o 23 de xaneiro de 1974.

## Notas 
## Véxase tamén 
### Outros artigos 
* Andrés García de Quiñones
A Odisea (telefilme)

***A Odisea*** (en ) é un telefilme británico-estadounidense baseado no poema épico grego de Homero, a *Odisea*. Dirixido por Andrei Konchalovsky, foi estreado en dúas partes a través da canle NBC. Foi rodado en Malta, Turquía, parte de Inglaterra, e noutros escenarios da costa do Mediterráneo. O elenco está formado por Armand Assante, Greta Scacchi, Irene Papas, Isabella Rossellini, Bernadette Peters, Christopher Lee e Vanessa L. Williams.

Foi emitido na TVG o 7 de agosto de 2004.

## Notas 
## Véxase tamén 
### Ligazóns externas 
* 
* Ficha en RottenTomatoes
Museo Thyssen-Bornemisza

O **Museo Thyssen-Bornemisza** é unha pinacoteca de mestres antigos e modernos situada en Madrid (España). A súa existencia débese ao acordo de arrendamento (1988) e á posterior adquisición, por parte do Goberno español (1993), do núcleo máis valioso da colección privada reunida ao longo de sete décadas pola familia Thyssen-Bornemisza. Este fondo artístico achegou numerosos exemplos de pintores estranxeiros ausentes dos museos españois, desde o gótico dos séculos XIV e XV (Duccio, Jan van Eyck) ata o *pop art* e os anos 1980 (Roy Lichtenstein, Lucian Freud), polo que veu a complementar o repertorio exposto nos dous principais centros estatais, o Museo do Prado e o Raíña Sofía. A apertura do Museo Thyssen-Bornemisza en 1992 deu lugar, ao unirse a estes dous museos, ao chamado *Triángulo da Arte* do paseo del Prado, área museística de Madrid que concentra o acervo pictórico máis importante de España.

A institución, xestionada por unha fundación baixo control público, ten a súa sede nun edificio histórico, o Palacio de Villahermosa, onde exhibe o groso da súa colección: máis de 700 obras (outras sesenta expóñense en depósito no MNAC de Barcelona). Grazas a un anexo sumado en 2004 ampliou a súa exhibición cunhas 240 pezas máis, prestadas por Carmen Cervera, viúva do barón Thyssen. Paralelamente, o museo alberga múltiples exposicións temporais.

Segundo *The Art Newspaper*, baseándose en datos facilitados polos propios museos, en 2013 o Thyssen foi o quinto museo máis visitado en España, con 944.827 visitantes, situándose no posto número 61 do seu ránking dos 100 museos de arte máis visitados do mundo.

## Notas 
## Véxase tamén 
### Ligazóns externas 
* Web oficial
Momoko Kōchi

, nada en Tokyo o 7 de marzo de 1932 e finada na mesma cidade o 5 de novembro de 1998, foi un actriz xaponesa.

## Filmografía 
* *Godzilla* (ゴジラ, *Gojira*, 1954) de Ishirō Honda
* *Jūjin yuki otoko* (獣人雪男, 1955) de Ishirō Honda
* *Waga mune ni niji wa kiezu* (わが胸に虹は消えず, 1957) de Ishirō Honda
* *Chikyū bōeigun* (地球防衛軍, 1957) de Ishirō Honda
* *Ōatari tanuki goten* (大当り狸御殿, 1958) de Kōzō Saeki
* *Godzilla vs. Destoroyah* (ゴジラvsデストロイア, *Gojira tai Desutoroia*, 1995) de Takao Okawara
Nosa Señora da Almudena

A **Virxe da Almudena** é unha advocación mariana da Igrexa Católica. É a patroa da cidade de Madrid e da Arquidiocese de Madrid, sendo venerada na Catedral de Santa María da Almudena. A súa festividade celébrase o 9 de novembro.

## Orixe 
Segundo a tradición, a imaxe de Santa María a Real da Almudena, que anteriormente fora denominada como Santa María a Maior, foi atopada no ano 1085 durante a conquista da cidade de Madrid polo rei Afonso VI de León nun dos cubos ou torreóns encostados á muralla árabe, preto da Porta da Vega.

## Imaxe 
A imaxe que se conserva actualmente na catedral de Madrid é de estilo gótico tardío, realizada posiblemente entre os séculos XV e XVI. Representa a María como raíña con túnica avermellada e rico manto recamado, con volta en cor azul, que cobre os seus ombreiros e cae en pregaduras tubulares por diante. Sostén ao Neno, espido, con ambas as mans. É unha talla de boa calidade artística, en madeira dourada e policromada. A súa realización atribúese ao círculo de Sebastián de Almonacid ou ben a Diego Copín de Holanda, ambos escultores activos en Toledo a finais do século XV.

## Véxase tamén 
* Catedral de Santa María a Real da Almudena de Madrid
Parque do Retiro

O **Parque do Retiro** (en castelán: *Parque del Retiro*), popularmente coñecido como **El Retiro**, é un parque de 118 hectáreas (1.180.000 m²) situado en Madrid. É un dos lugares máis significativos da capital española.

Os xardíns teñen a súa orixe entre os anos 1630 e 1640, cando o Conde-Duque de Olivares, valido de Filipe IV (1621-1665), regalou ao rei uns terreos xunto ao Mosteiro dos Xeromes de Madrid. Coa reforma do Cuarto Real que había ao lado do mosteiro, comezou a construción do Palacio do Retiro.

Despois da revolución de 1868, coñecida popularmente como *La gloriosa*, os xardíns pasan a ser de propiedade municipal e as portas ábrense a todos os cidadáns, comezando unha época na que a Ría Grande e o Estanque de San Antón dos Portugueses transfórmanse en Paseo de Coches. Colocáronse as fontes dos Galápagos e da Alcachofa, así como a fonte do Anxo Caído, obra de Ricardo Bellver. No Campo Grande construíuse o Pazo de Cristal do Retiro e o Palacio de Velázquez, obra de Ricardo Velázquez Bosco. Nesa época, concretamente a finais do século XIX, ten lugar a novela que Pío Baroja titulou *Os Xardíns do Retiro*, na que narra a vida da cidade arredor deste lugar.

## Galería de imaxes 

Palacio de Cristal - 02.jpg|Pazo de Cristal do Retiro
Fuente del Ángel caido.jpg|Fonte do Anxo Caído
Rosaleda - Parque del Retiro - 20070805.jpg|A Rosaleda
Paseo de la Argentina (Retiro, Madrid) 02.jpg|Paseo da Arxentina

## Véxase tamén
A Illa (homónimos)

Como topónimo **A Illa** pode referirse a:

;En Galiza
***A Illa de Arousa**, concello da provincia de Pontevedra;
****A Illa de Arousa**, parroquia de dito concello;
***A Illa**,  parroquia eclesiástica do arciprestado da Baixa Limia, da diocese de Ourense;
****A Illa**, parroquia civil do concello de Entrimo, pertencente a dita parroquia eclesiástica;
*****A Illa**, lugar de dita parroquia;
****A Illa**, parroquia civil do concello de Lobios, pertencente a dita parroquia eclesiástica;
***A Illa de Ons**, parroquia do concello de Bueu;
***A Illa**, lugar da parroquia de Freixeiro, no concello de Santa Comba;
***Illade**, lugar da parroquia de Xuances, no concello de Xove;
***A Illana**, lugar da parroquia de Fisteus, no concello de Curtis;
***Illar de Amigo**, lugar da parroquia de San Román, no concello de Lugo.

## Véxase tamén
### Outros artigos
Diego Osorio de Escobar

**Diego Osorio de Escobar y Llamas**, nado na Coruña en 1608 e finado en Puebla de los Ángeles (México) o 17 de outubro de 1673 foi un relixioso galego, bispo de Puebla (1656-73) e vicerrei interino de Nova España en 1664.

## Traxectoria 
Osorio foi inquisidor e vigairo xeral da diocese de Toledo. Foi membro do clero secular, aínda que moi próximo aos xesuítas. Foi elixido bispo de Puebla pola recomendación do cardeal Baltasar Moscoso y Sandoval.

Asumiu o cargo en 1656 e permaneceu nel ata a súa morte. Construíu o convento da Santísima Trindade, o templo do Oratorio de San Filipe Neri e apresurou a construción da catedral, pagando pola capela e o altar de Nosa Señora de Guadalupe. En 1663 foi nomeado arcebispo de México, mais declinou a oferta co fin de permanecer na cidade de Puebla, aínda que administrou a diocese durante uns meses ata a chegada do novo arcebispo, Alonso de Cuevas Dávalos).

Exerceu o cargo de vicerrei de Nova España durante case catro meses, do 29 de xuño ao 15 de outubro de 1664. Accedeu ao cargo para substituír o vicerrei Juan de Leyva de la Cerda, a quen se lle ordenou volver a España a causa da corrupción. Osorio aceptou o cargo con reticencia e foi un estraño nos asuntos profanos, renunciando ao vicerreinado na primeira oportunidade que dispuxo para regresar á súa diocese na cidade de Puebla.

Durante a súa administración enviou 30 000 pesos a Cuba para a reparación do castelo de Santiago e a reconstrución da cidade, que fora destruída polos ingleses en 1662. Tamén fundou a fábrica de pólvora e enviou parte da produción a Cuba. Tomou medidas para que a Armada de Barlovento se preparase para un ataque na costa do golfo de México e deu diñeiro para a fortificación de Campeche. Tamén reformou o servizo posta (que foi moito máis eficaz) e a comercialización de mercurio e interveu nunha controversia entre os franciscanos e o gobernador do Iucatán.

Despois de renunciar como vicerrei, o bispo Osorio tivo dificultades co seu sucesor, Antonio Sebastián de Toledo e foi recluído na cidade de Tlatlauquitepec ata 1666, cando puido regresar á súa diocese de Puebla. Morreu alí en 1673 e o seu corpo foi enterrado na catedral. Máis tarde trasladouse ao templo da Santísima Trindade, convento el mesmo fundara.

## Escritos 
*Alegación Jurídica por los Derechos Decimales de las Santas Iglesias del Noreste.
*Alegación Canónica por la Dignidad Episcopal Angelopolitana.
*Jurisdicción Apostólica Delegada y Ordinaria sobre Erección de Monasterios Religiosos.

## Véxase tamén 
### Bibliografía 
*
*
*
### Ligazóns externas 
*Catholic Hierarchy
José Alonso Vieites

**José Alonso Vieites**, nado en 1885 e finado en Santiago de Compostela o 12 de setembro de 1965, foi un industrial e político galego.

## Traxectoria 
Industrial panadeiro instalado na rúa das Hortas de Santiago de Compostela. Adscrito ao Partido Republicano Gallego, na República foi concelleiro de Santiago de Compostela. Foi presidente da Unión Protectora de Artesanos. En 1935 era vogal do Comité directivo do Partido Nacional Republicano. Finou en Santiago de Compostela o 12 de setembro de 1965.

## Vida persoal 
Casou con Teresa Puente Carracedo, irmá de Eduardo Puente Carracedo, e foi pai de Antonio, Libertad, José, Eduardo, Jesús, Alicia Teresa, Fernando, e Enrique Olegario Alonso Puente.

## Notas
Hymns

***Hymns*** é o quinto álbum da banda inglesa de indie rock Bloc Party, publicado o 29 de xaneiro de 2016 a través do selo BMG. É o primeiro disco en contar cos novos membros Justin Harris (baixo e teclados) e Louise Bartle (batería).

## Listaxe de cancións
Leconte de Lisle

right|miniatura|Leconte de Lisle.
**Charles Marie René Leconte de Lisle**, nado en Saint-Paul (Illa de Reunión) o 22 de outubro de 1818 e finado en Voisins-le-Bretonneux o 17 de xullo de 1894, foi un poeta francés, principal expoñente do parnasianismo. Foi membro da Academia Francesa dende 1886 até a súa morte.

## Obra 
* *Poèmes antiques* (1852)
* *Poèmes et Poésies*, 1855.
* *Le Chemin de la Croix*, 1856.
* *Idylles et Odes anacréontiques* (tradución de Teócrito), 1861.
* *Poésies barbares*, 1862.
* *Le Parnasse contemporain* (obra colectiva, colección de novos versos, 1º volume), 1866.
* ''L'Illiade* (tradución de Homero), 1866.
* *L'Odysée* (tradución de Homero), 1867.
* *Hymnes homériques* (tradución), 1868.
* *Hymnes orphiques* (tradución de Hesíodo), 1869.
* *Catéchisme populaire républicain*, 1870.
* *Le Parnasse* contemporain (segundo volume), 1871.
* *Histoire populaire de la Révolution française*, 1871.
* *Le Sacre de Paris*, 1871.
* *Le Soir d'une bataille*, 1871.
* *Histoire populaire du christianisme*, 1871.
* *Poèmes barbares* (reedición aumentada das *Poésies barbares*), 1872.
* Tradución das *Œuvres complètes* de Esquilo, 1872.
* Tradución das *Œuvres* de Horacio, 1873.
* *Les Erynnies* (drama, da obra de Esquilo), 1873.
* *Histoire du Moyen Âge*, 1876.

## Véxase tamén 
### Ligazóns externas 
* Le paquebot « Leconte-de-Lisle ».  
* Vincent Dubois, *la Compagnie des Indes Orientales*, chapitre 12 : *Un écrivain réunionnais célèbre : Leconte de Lisle
Fanfare for the Comic Muse

***Fanfare for the Comic Muse*** é o álbum de estrea da banda norteirlandesa de baroque pop The Divine Comedy, publicado en xullo de 1990 a través do selo Setanta. Dende entón vén sendo repudiado polo cantante e compositor do grupo Neil Hannon debido ás súas diferenzas estilísticas cos posteriores traballos da banda.

## Listaxe de cancións
Parnasianismo

O **parnasianismo** foi un movemento literario orixinario de Francia que tivo lugar durante a segunda metade do século XIX. Foi creado como reacción contra o romanticismo de Victor Hugo, do subxectivismo e do socialismo artístico. Os fundadores do dito movemento foron Théophile Gautier (1811-1872) e Leconte de Lisle (1818-1894).miniatura|Páxina dunha edición de *Le Parnasse, en 1876.*|centro
## Véxase tamén 
### Ligazóns externas 
* *Courants littéraires : Le Parnasse*.
Sandokan (serie de televisión)

***Sandokan*** é unha serie de televisión italiana dirixida por Sergio Sollima que foi estreada en 1976. Componse de seis episodios que están baseados nas novelas de Emilio Salgari.

## Personaxes 
*Kabir Bedi como Sandokan
*Carole André como Lady Marianna Guillonk
*Philippe Leroy como Yanez De Gomera
*Adolfo Celi como James Brooke 
*Andrea Giordana como Sir William Fitzgerald
*Hans Caninenberg como Lord Guillonk
*Milla Sannoner como Lucy Mallory
*Renzo Giovampietro como Dr. Kirby 
*Franco Fantasia como Capitán van Doren

## Véxase tamén 
### Ligazóns externas 
*
Fold Your Hands Child, You Walk Like a Peasant

***Fold Your Hands Child, You Walk Like a Peasant*** é o cuarto álbum da banda escocesa de indie pop Belle & Sebastian, publicado o 6 de xuño de 2000 a través do selo Jeepster Records. *Fold Your Hands Child...* ten temas cun ritmo menor que os seus outros traballos, facéndoo aínda máis tranquilo e suave. O álbum é o máis próximo do grupo ao xénero chamber pop, xa que a instrumentación é principalmente acústica.

## Listaxe de cancións
For Emma, Forever Ago

***For Emma, Forever Ago*** é o álbum de estrea da banda estadounidense de indie folk Bon Iver, autoeditado o 8 de xullo de 2007 e en febreiro de 2008 a través do selo Jagjaguwar. O disco é principalmente o traballo do cantante e compositor Justin Vernon, que anteriormente tocara coa banda DeYarmond Edison.

## Listaxe de cancións
Modelo nórdico

miniatura|250px|Bandeiras dos países nórdicos
O **modelo nórdico** (tamén chamado **capitalismo nórdico** ou **socialdemocracia nórdica**) refírese ás políticas económicas e sociais comúns aos países nórdicos (Dinamarca, Finlandia, Noruega, Suecia e Islandia). Este inclúe unha combinación de capitalismo de libre mercado cun exhaustivo estado de benestar e negociación colectiva a nivel nacional.

Aínda que hai diferenzas significativas entre os países nórdicos, todos eles comparten algúns trazos comúns. Estes inclúen o apoio a un estado de benestar "universalista" dirixido especialmente á mellora da autonomía individual e á promoción da mobilidade social; un sistema corporativista que implica un acordo tripartito onde representantes dos traballadores e empresarios negocian salarios e políticas laborais coa mediación do goberno; e un compromiso coa propiedade privada xeneralizada, o mercado libre e o libre comercio. Segundo o sociólogo Lane Kenworthy, no contexto do modelo nórdico, a "socialdemocracia" é unha serie de políticas que promoven seguridade económica e oportunidade no marco do capitalismo en vez de ser un sistema que o substitúa.

## Características 
A publicación económica "The Nordic Model - Embracing globalization and sharing risks" caracteriza ao sistema do seguinte xeito:

* Unha elaborada rede de seguridade social ademais de servizos públicos como educación gratuíta e atención sanitaria universal.
* Plans públicos de pensións. Isto combínase coa distribución de risco colectivo (programas sociais, institucións do mercado de traballo) que proporcionou unha forma de protección contra os riscos asociados á apertura económica.
* Alta porcentaxe de traballadores afiliados a un sindicato. En 2010 a densidade sindical era do 69,9% en Finlandia, o 68,3% en Suecia, e o 54,8% en Noruega. En comparación, a densidade sindical era do 12,9% en México e do 11,3% nos Estados Unidos.
* Unha colaboración entre empresarios, sindicatos e o goberno, co cal eses interlocutores sociais negocian as condicións para regular os espazos de traballo entre eles, en vez de que os termos veñan impostos por lei. Suecia descentralizou a coordinación salarial, mentres que Finlandia é menos flexible. As cambiantes condicións económicas aumentaron o medo entre os traballadores, así como a resistencia entre os sindicatos no que respecta á reformas.
* As cargas fiscais totais (como porcentaxe do PIB) están entre as maiores do mundo; Suecia (51,1%), Dinamarca (46% en 2011), e Finlandia (43,3%).
* O *Informe Mundial da Felicidade* de 2013 das Nacións Unidas amosa que os países máis felices están concentrados no norte de Europa. Os países nórdicos acadan os postos máis altos nos indicadores de PIB real por cápita, esperanza de vida saudable, ter alguén co que contar, liberdade percibida para tomar decisións vitais, xenerosidade e liberdade fronte a corrupción.
* Os países nórdicos están entre os primeiros nos indicadores de dereitos de protección dos traballadores da Confederación Sindical Internacional, sendo Dinamarca o único país que recibe unha puntuación perfecta.

## Notas
Lungs

***Lungs*** é o álbum de estrea da banda inglesa de indie rock Florence and the Machine, publicado o 3 de xullo de 2009 a través do selo Island Records. O disco estreouse no número 2 da lista británica de álbums e estivo nese posto durante cinco semanas. En xaneiro de 2010 o disco acadou o número 1 durante dúas semanas consecutivas. *Lungs* finalmente foi certificado cinco veces disco de platino pola industria fonográfica británica. O álbum tamén chegou a estar seis semanas no número 2 da lista irlandesa.

## Listaxe de cancións
José García Vázquez

*Para o artigo sobre o publicista do mesmo nome, véxase **Pepe Garalva***

miniatura|Monumento aos mártires do Portiño, co nome de José García Vázquez.
**José García Vázquez**, nado na Coruña en 1901 e finado na mesma cidade o 9 de outubro de 1937, foi un sindicalista galego.

## Traxectoria 
García Vázquez era traballador na fábrica de tabacos e membro da Unión Tabacaleira da CNT. Co golpe de Estado do 18 de xullo de 1936 permaneceu agochado. Participou no intento de fuxida do Portiño o 3 de marzo de 1937, foi detido o 8 de marzo. Xulgado en consello de guerra na Coruña o 5 de xuño, foi condenado a morte. Foi fusilado no Campo da Rata o 9 de outubro con Salvador Domingo Lliso, Ramón Díaz Valeiro, Ramón González Canosa, Alejandro Dopico Saleta, Manuel Bergantiños Pose, Antonio Vidal González, Antonio Lorenzo García, Francisco Díaz Moreno, Luis Lafuente Naveira, Manuel Baldomir Vázquez, Ramiro Fontenla Andújar, Manuel Tellado Villar, José Rodríguez Serantes e Federico Rivadulla Gómez.

## Notas 
## Véxase tamén 
### Bibliografía 
* 
* 

### Ligazóns externas 
*
Antonio Míguez Macho

**Antonio Míguez Macho**, nado en Santiago de Compostela en 1979, é un historiador galego, profesor de historia contemporánea na Universidade de Santiago de Compostela.

## Traxectoria 
Doutorouse en coa tese "La construcción de la ciudadanía a través de los movimientos sociales. El movimiento obrero en Galicia (1890-1936)", defendida en decembro de 2006.

En novembro de 2024 foi escollido decano da Facultade de Xeografía e Historia da USC.

## Obra bibliográfica 
* *La genealogía genocida del franquismo: violencia, memoria e impunidad*. Madrid: Abada, 2014. ISBN 978-84-15289-94-4
* *Historia breve de Galicia*. Madrid : Sílex. 2011. ISBN 978-84-7737-507-4
* *O que fixemos en Galicia: ensaio sobre o concepto de práctica xenocida*. Ourense: Difusora de Letras, Artes e Ideas, 2009. ISBN 978-84-937090-0-6
* *Xenocidio e represión franquista en Galicia: a violencia de retagarda en Galicia na Guerral Civil (1936-1939)*. Santiago: Lóstrego, 2009. ISBN 978-84-936613-1-1
* *La construcción de la ciudadanía a través de los movimientos sociales: el movimiento obrero en Galicia (1890-1936)*. Universidade de Santiago de Compostela, 2007. ISBN 978-84-9750-762-2
* *A propósito de Brañas: o Sindicalismo Católico Obreiro e Agrario en Galicia ata a Guerra Civil* con Miguel Cabo Villaverde. Santiago: Fundación Alfredo Brañas, 2006. ISBN 84-934497-4-1

## Notas 
## Véxase tamén 
### Ligazóns externas 
* Perfil en histagra

* Departamento de Historia Contemporánea e de América USC.
France García García

miniatura|
miniatura|Monumento aos represaliados polo franquismo.
**France García García**, nado en Ribadeo en 1912 e finado na Coruña o 29 de xullo de 1936, foi un político galego.

## Traxectoria 
Fillo de José García Iglesias, naceu en Ribadeo, trasladándose logo coa súa familia á Coruña, onde el e os seus sete irmáns eran coñecidos como "Os da lexía", porque seu pai montou na cidade un negocio de fabricación e venda de lixivia. Militante das Juventudes Socialistas da Coruña, colaborou no seu voceiro *Joven Socialista*. Despois incorporouse ás Juventudes Socialistas Unificadas. Coa sublevación do 18 de xullo de 1936 foi detido e xulgado na Coruña por rebelión militar. Condenado a pena de morte, foi executado en Punta Herminia co seu irmán Bebel. Un terceiro irmán, Jaurés, tamén foi encarcerado, e aínda que non foi fusilado nun principio por ser menor de idade, finalmente apareceu morto no Campo da Rata, mentres o trasladaban de prisión. Pepín, outro dos irmáns, foi xulgado por sedición, pero conseguiu fuxir, uniuse á loita contra as tropas franquistas, perdeu unha perna na batalla de Brunete e finalmente exiliouse na Arxentina.

## Recoñecementos 
A coruñesa rúa "Hermanos de la Lejía" chámase así en memoria de France e os seus irmáns. No verán de 2018 a Asociación Cultural Xermolos, de Guitiriz rendeulles homenaxe cunha serie de actos, entre eles a inauguración dunha escultura conmemorativa na parroquia de Santa Mariña, realizada polo escultor Xosé Val Díaz.

## Notas 
## Véxase tamén 
### Outros artigos 
* Bebel García García

* Pepín García García

* José García Iglesias
### Bibliografía 
*  (2002). *A Coruña, 1936. Memoria convulsa de una represión*, Ediciós do Castro.

### Ligazóns externas 
* "Los hermanos de la Lejía, referente histórico del socialismo coruñés" *La Voz de Galicia*, 2/3/2002 .
Río Esgueva

[260px|miniatura|O Esgueva en [Valladolid]]
O **Esgueva** é un río que nace ao pé da Peña Cervera, no Sistema Ibérico, preto do Mosteiro de Santo Domingo de Silos, na provincia de Burgos.

É afluente do río Pisuerga, no que desemboca na cidade de Valladolid. Os seus últimos metros foron desviados ao seu paso por Valladolid para sacalo do centro da cidade e unilo nun só, xa que discorría polo centro histórico en varios ramais.

O seu principal afluente é o río Henar.
Semana Internacional de Cine de Valladolid

[250px|thumb|Exterior do [Teatro Calderón de Valladolid durante a 59ª Seminci, en 2014.]]
A **Seminci** ou **Semana Internacional de Cine de Valladolid** é unha mostra cinematográfica celebrada na cidade española de Valladolid, que foi evolucionando desde a súa creación en 1956 como *Semana de Cine Relixioso de Valladolid* realizada durante a Semana Santa, ata converterse nun dos principais festivais de cinema internacional de España. O festival está considerado como un dos máis importantes na especialidade de cine de autor e cine independente.

O principal premio é a Espiga de Ouro á mellor longametraxe.

## Véxase tamén 
### Ligazóns externas 
*Sitio web oficial
Antonio Puente Arrochena

**Antonio Puente Arrochena** foi un industial e político galego.

## Traxectoria 
Industrial panadeiro de Compostela. Foi concelleiro de Santiago de Compostela en 1911.

## Vida persoal
Casou con Carmen Carracedo García e foi pai de Eduardo Puente Carracedo e Teresa Puente Carracedo, que casou con José Alonso Vieites.
## Notas
Esquerda e dereita

A expresión **esquerda e dereita** pode referirse a:

***esquerda e dereita**, orde dunha operación binaria en álxebra;
***esquerda e dereita**, orientación política.
Jordi Borràs i Abelló

**Jordi Borràs i Abelló**, nado en Barcelona en 1981, é un ilustrador e xornalista gráfico catalán. É irmán de Enric Borràs e sobriño de Xavier Borràs.

## Traxectoria 
É graduado superior en Ilustración pola Escola Massana. Está especializado en cuestións sociais no campo do fotoxornalismo. É membro do Grup de Periodistes Ramon Barnils.

Traballa como reporteiro gráfico independente para diferentes medios de comunicación de ámbito catalán, tales que *Nació Digital*, *La Directa*, *Crític* ou *El Singular Digital*. Centra o seu interese informativo nas formacións de extrema dereita presentes en Cataluña.

A nivel internacional, ten publicado fotografías en *The Guardian*, na revista *Hope Not Hate* e de maneira regular na axencia Demotix, así como en medio estatais españois.

## Obra 
* *Warcelona, una història de violència*(Pol·len Edicions, 2013).
* ''Plus ultra. Una crònica gràfica de l'espanyolisme a Catalunya* (Pol·len Edicions, 2015).
* *Desmuntant Societat Civil Catalana* (Edicions Saldonar, 2015)

## Notas 
## Véxase tamén 
### Ligazóns externas 
* *Jordi Borràs: “Ciutadans o el PP no són fatxes, molt pitjor: són grans imants de l’extrema dreta”'', entrevista a Borràs en Elcritic.cat. 
* Páxina web oficial
José Vázquez Rozas

**José Vázquez Rozas**, coñecido como **Persifal**, nado na Coruña en 1898 e finado na mesma cidade o 11 de novembro de 1936, foi un barbeiro e sindicalista galego.

## Traxectoria 
Barbeiro. Militante da CNT, era vogal do Centro de Estudios Sociales Germinal e membro do Liceo de Artesáns. Co golpe de Estado do 18 de xullo de 1936 foi detido e xulgado na Coruña por rebelión militar. Condenado a pena de morte, foi executado na Coruña.
La Virgen del Camino

**La Virgen del Camino** é unha localidade do municipio de Valverde de la Virgen, na provincia de León. Atópase xunto ao arroio do Valle de la Virgen, a 920 metros de altitude. Debe o seu nome á aparición da Virxe do Camiño en 1505.

Nesta localidade atópanse o Aeroporto de León e o Aeródromo Militar de León, coa Academia Básica do Aire (Escola de Formación de Suboficiais do Exército do Aire).

A súa poboación é de 5.036 habitantes en (INE, 2021). A localidade está moi próxima á cidade de León, da que forma parte da súa alfoz.

## Véxase tamén